
Mišljenjem Ministarstva kulture i prosvjete ova brošura 
oslobođena je plaćanja poreza na promet 


UVOD 
ili 
Kako se promijenila moja ulica! 


Dok su moja sjećanja na baku neodvojivo vezana uz svjetlo 
i sunce, miris sapunike, krastavaca, ružmarina i crvene ruže 
penjačice koja se nadvijala nad kućnim trijemom, sjećanje 
na djeda uvijek mi doziva sliku sumračnog, tajanstvenog, 
prohladnog podruma. Ali snažnije od slike urezali su se u 
pamćenje mirisi: miris glinenog poda, uzavrelog mošta, miris 
jabuka... Svjetla nije bilo, pa smo jabuke tražili na policama 
nasumce, pipanjem u mraku. Krupni, nepravilni plodovi bili 
su uvijek malo masni pod prstima. Priroda ih je obdarila tim 
zaštitnim slojem kako bi, dugo u zimu, meso ploda ostalo 
jedro i svježe... 


Lijepo je proživjeti djetinjstvo na selu! Kao i mnoga druga 
zagrebačka naselja tako se i moje, podsljemensko, prije 
dvadeset-trideset godina moglo nazvati selom. Pijetlovi su 
kukurikali u zoru, krave su mukale i davale mlijeko, 
»šestinčan “ je razvozio stajski gnoj... Kad su prvi, mlaki 
proljetni vjetrovi otopili snijeg, a zemlja počela disati djeca 
su znala da će uskoro, kad breskve procvatu, vinogradi 
postati ružičasti. 


Blagi brežuljci, na kojima su nekad davno, prije dolaska 
čovjeka, rasle guste šume hrasta kitnjaka i pitomog kestena, 
bili su kao stvoreni za uzgoj najrazličitijeg voća. 

Čak su i ulice dobile ime po voćkama. Sva su djeca znala 

da će se u Črešnjevcu (kod star oga Mate) već u svibnju 
zarumeniti prve trešnje (,,črešnje“). Upoznavali smo ,, svijet“ 
tako da smo jeli nježne cvjetne pupove, kako bismo ustanovili 
razlikuje li s njihov okus od okusa ploda. 


Različite sorte trešanja dozrijevale su sve do ljeta, pa smo 
ljetne praznike provodili penjući se po granama visokih 
stabala. Kasne su trešnje slatke, ali crvljive, međutim i njih 
smo jeli bezbrižno, skupa s košticama i crvima. 


Najdeblje i najsočnije plodove imala je stara marelica 

u Vincu. Inače je Vinec, kao što mu ime govori, bio 
najzanimljiviji u jesen, kad bi dozorilo grožđe. U Vincu je, 
u sklopu jedne živice, raslo visoko, vitko stablo oskoruše, 
Nijihovi sitni plodovi dozrijevali su na tlu, a leptiri šarenih 
krila svojim su dugim krilcima upijali slatke sokove iz 
prezreloga voća. 


Na rubu školskog igrališta raslo je ogromno kestenovo 
stablo. Ono je uvijek donosilo samo sitne plodove, dobre 
jedino za kuhanje... 
Kokik 

U nepuna dva desetljeća beton, cigla, asfalt i teniska 
igrališta progutali su vinograde, voćnjake, povrtnjake, 
košanice, školski vrt... Novi vlasnici srušili su i posljednje 
stare jabuke, trešnje i marelice, iskrčili su vinograde 

i šljivike. Jednoga je dana nestala i oskoruša... Od staroga 
je kestena ostao samo tvrdokorni panj... 

Često mi se se čini da je nestankom starih trešnjevih stabala 
nestala za djecu sloboda i radost kretanja... Kako će djeca, 
koja se danas igraju na asfaltu, upoznati ,, svijet“? 


Dakle, vremena se brzo mijenjaju. Nisu nestale samo stare 
jabuke, kruške, trešnje, oskoruše (iko još danas voznaje okus 
oskoruše?!). Nestalo je i opće poznavanje voća. Obrazovanje 
je postalo apstraktno i beživotno, bavi se simbolima, 
zanemaruje život... A čovjek, udaljen od prirodnih izvora 
postaje sve zbunjeniji, nespokojniji... i nervozniji. 


Ova knjižica nastala je prema dva stara priručnika. 

Tu ,,starinsku “ literaturu, pisanu vrlo jednostavnim (nekima 
će se možda činiti i ,,naivnim “) jezikom izabrala sam kao 
ilustraciju pristupa voćarstvu sredinom ovoga stoljeća. 
Ubrzo zatim uslijedio je prodor novih tehnologija i novih 
(hibridnih) sorata. ,, Staro“ je potisnuto ,,novim “. 


Možda je neke tadašnje spoznaje ,, pregazilo vrijeme“, ali to 
neće (s obzirom na namjenu) bitno umanjiti aktualnost teksta. 


» Praktični “ dio teksta kroz čitavu će knjižicu pratiti kratki 
isječci iz članka Chrisa Wilberta objavljenog pod naslovom 
»Jabuka u nemilosti“ (zadnje poglavlje knjige Deep Ecology 
and Anarchisam, London, 1993.). 


Neka nam taj tekst u podnožjima stranica bude malo 
upozorenje, a ova skromna knjižica poticaj na to da, u ovim 
vremenima agresivnog pritiska reklamnih (i inih) poruka, 
sačuvamo jednostavnost i zdrav razum, pa da u proljeće 
(ili u jesen) posadimo negdje voćku. Voćku koja će jednoga 
dana postati visoko, dugovječno i rodno stablo... 


Urednica 





ODGOVARAJUĆA KLIMA 
PREDUVJET ZA USPJEŠAN UZGOJ VOĆA 


U odnosu na dominantne biljne kulture, jedna od podjela 
dijeli Hrvatsku na sedam područja: 


* Područje južnih kultura (suptropska klima). Tu uspijeva 
maslina, smokva, rogač, mandarina, naranča, limun, morganj, 
indijska smokva. Ovo područje zauzima primorski dio južne 
Dalmacije do visine Korčule. 


* Područje masline - Zime su blage, temperatura se, 
u pravilu, ne spušta niže od -2"C. Na tom području, koje 
se proteže duž dalmatinske, primorske i istarske obale, osim 
masline uspijevaju vinova loza, smokva, badem... 


* Područje smokava - prostire se na sjevernijem dijelu naše 
obale - onom gdje se temperatura ne spušta niže od -9%C, 

Tu ne uspijevaju masline. Područje se proteže duž 

Dalmatinske zagore, primorja i Istre. 

* Područje kukuruza karakteriziraju toplo ljeto i hladne zime. . 
Ono se širi južno od rijeke Drave i Mure do Korane i Kupe. 
Na južnim ijugoistočnim položajima uzgaja 
se vinova loza. 


* Područje ozime pšenice (umjerena klima) je ono područje 
na kojem sa sigurnošću uspijeva ozima pšenica. 
Tu se uzgajaju sve vočke sjevernog porijekla: 
. (jabuke, kruške, trešnje, višnje, šljive, kajsije, breskve...). 





* Područje ozime raži i jarih žitarica (hladna klima) pripada 
višim nadmorskim visinama, na kojima će teško rasti 
pšenica, ali se ozima raž uzgaja s uspjehom. Tu uspijevaju 
otpornije vrste i sorte voća. 


* Područje jare zobi (oštra klima) je ono područje na kojem 
se od žitarica s uspjehom može uzgajati još samo zob. Na tim 
se nadmorskim visinama mogu uzgojiti ribiz, ogrozd, otporne 
sorte višnje, jabuke, kruške. 


Uspijevanje voćaka ovisit će o oborinama, temperaturi zraka, 
dubini, sastavu i plodnosti tla, vjetrovima... Ovisit će o kasnim 
proljetnim i ranim jesenskim mrazevima, o aktivnosti pčela 

i drugih kukaca koji oprašuju cvjetove... 


Veliku važnost ima i položaj na kojem voćku sadimo. Sjeverne 
padine su hladne, južne su, dakako, toplije. U udolinama se 
zadržava više vlage i veća je opasnost od mrazova, voćke češće 
pobolijevaju. 

Mlade su voćke osjetljivije od starijih. Tamo gdje postoji 
opasnost od mrazova valja saditi one sorte koje kasnije cvatu 

i ranije donose plodove. 


U zbitom i vlažnom tlu oštećenje korijenja zbog hladnoće 
događa se češće negu u rahlom, propusnom tlu... pa će i to 
utjecati na zdravlje i vitalnost voćaka. 








Blagi su vjetrovi korisni, jaki su obično štetni. Različite vrste 
voćaka različito podnose vjetar. 


* _Najotpornije su višnja i trešnja. 

* Orahu ne prija pretjerano vjetrovit položaj. 

* Smatra se da marelica treba zaštićeniji položaj 
(gdje razvija krupnije i ljepše plodove), ali prema nekim 


zapažanjima, njeni plodovi razviju puniju aromu ako 
su izloženi stalnom laganom vjetru. 


* Sitni plodovi krušaka dobro se drže na vjetru, dok je za 


one krupnije bolje da sazrijevaju na zaštićenijem položaju. 


* Šljive i bardaklije osobito su osjetljive na jak vjetar 
u vrijeme cvatnje, pa ih je bolje saditi na zaštićenijem 
položaju. 


* Jabuke, u pravilu, valja također saditi na zaštićenijem 
položaju, iako sve sorte nisu jednako osjetljive. 





GRAĐA VOĆKE 


Glavni dijelovi voćke jesu: korijenje, deblo, grane, listovi, 
IJ J ljenj 8 
pupovi, cvjetovi i plodovi 


Korijenje 


Korijenjem voćka upija minerale iz tla, u kojem je ono 
ujedno i učvršćuje. Pojedini dijelovi korijenja u tlu se 
razvijaju i šire prema glavnoj zadaći koju u životu voćke 
obavljaju. Oni dijelovi korijena, koji iz tla pribavljaju voćki 
hranu, šire se u površinskim dijelovima 1la. Tu se korijen 
grana u mnoštvo sitnih korjenčića i korijenovih dlačica. 
Dubina širenja tih dijelova korijena ovisi o sastavu tla i 

o hranjivim tvarima u tlu. Oni rijetko kad prodiru dublje 

od 50-60 cm, jer se šire u onom sloju tla u kojem još ima 
dovoljno zraka. U gustim ilovastim tlima taj će sloj biti tanji 
nego u pješčanim. 


U površinskom sloju tla živi bezbroj mikroorganizama. 

Što je sloj tla dublji, broj mikroorganizama se smanjuje. 
Mikroorganizmi rastvaraju organsku tvar u mineralne tvari 
kojima se voćke hrane. Nijedna se uginula biljka ili životinja 
ne bi mogla rastvoriti bez tih nevidljivih i neuglednih živih 
bića tla. Mikroorganizmi tla rastvaraju organsku tvar biljnog 
i životinjskog porijekla u prhku, manje ili više sipku i tamnu 
masu, humus (crnicu), te mineralne tvari. 





Kako bi korijen mogao iz tla upijati minerale, oni se moraju 
u vodi otopiti. Korijenje ispušta ,,sok“, koji pomaže otapanju 
mineralnih tvari u vodi (uvijek prisutnoj u tlu). 


Drugi dio korijenja, onaj koji prodire dublje u zemlju, nije 


toliko razgranat. On ima važnu ulogu - učvršćuje voćku u tlu. 


Korijen samo svojim vršcima upija tekućinu, na ostalom 
dijelu nije ,,propustan“. Ustanovljeno je da se 90% korijena 
nalazi u površinkom sloju tla, a tek 10% dopire u veću 
dubinu. To se odnosi na ono korijenje, koje ima voćka 
cijepljena na podlogu uzgojenu iz sjemena - dakle 
generativnim putem. 

Deblo 


Mjesto na kojem korijen prelazi u deblo zove se kor ijenov 
vrat. Zadaća debla je da nosi krošnju i i da dovodi hranjiva od 
korijena do krošnje. 

Sposobnost oblikovanja debla ovisna je o vrsti i sorti voćke. 
Neke vrste voća grade prirodno lijepa debla. Druge grade 
slaba i neugledna debla, koja čovjek mora obrezivati kako bi 
se ljepše razvila. 


Deblo može biti kraće ili dulje. Prema duljini debla govorimo 
o patuljastoj voćki, o srednjoj stablašici i o visokoj stablašici. 


Lijepa ravna debla imaju: trešnje, kruške, orasi i kesteni. 


Slaba debla grade: jabuke, dunje, šljive, kajsije, breskve, 
mušmule. Želimo li uzgojiti lijepo deblo kod ovih posljednjih 
vrsta, morat ćemo rezati grane. 


Patuljaste voćke, kao i voćno grmlje uopće nemaju deblo, 
nego korijen prelazi odmah u grane. 


Godišnji prirast (odebljanje) debla ovisi o vrsti voćke. Tako 
npr. trešnja tijekom godine odeblja prosječno četiri centi- 
metra, a jabuka samo dva centimetra. Debljanje ovisi i o 
gnojenju. Postoji ovisnost između odebljanja debla i rodnosti. 
Od voćaka iste starosti, veći prirod daje ona voćka koja ima 
šire deblo. 


Drvo voćke cijenjeno je u stolarstvu. Neke se vrste po tvrdoći 
mogu usporediti s hrastovinom. 


l1 


Grane 


Grane sudjeluju u oblikovanju krošnje. One grane, koje su 
najbliže deblu, grane su prvoga reda (primarne grane). Grane 
koje rastu iz njih grane su drugoga reda (sekundarne grane). 

Iz grane drugoga reda rastu grane trećega reda (tercijarne grane). 
Prema položaju grana krošnja može biti: piramidalna, u obliku 
kupe, u okliku kugle i u prirodnom obliku. Grane koje određuju 
kakva će biti krošnja čine krošnjin kostur. 


Piramidalna krošnja ima kostur koji se sastoji iz osnovne grane 
provodnice na kojoj su, u određenoj visini, poredane tri do četiri 
. postrane grane. To je prvi kat piramide. Drugi kat piramide 
oblikuje se na daljnjih 50-60 cm, a treći kat opet na daljnjih 
50-60 cm. Te grane zovemo primarnim granama. Na svakoj 
«grani, svakog kata, puštaju se po dvije postrane grane. 
Njih zovemo sekundarnim granama. Iz svake sekundarne 
pustimo rasti još po dvije fercijarne grane. Time je krošnji 
(teorijski) zadan piramidalni oblik. 


Krošnja u obliku kupe sastoji se od tri primarne grane koje su 
međusobno jednako udaljene. Na svakoj primarnoj puštaju se 
rasti po dvije sekundarne grane, a iz ovih opet po dvije tercijarne 
grane. Time je zadan oblik krošnji u obliku kupe. 

Kostur krošnje kuglasta oblika isti je kao i kostur krošnje u 
obliku kupe, samo se za kuglu ostavlja još i osnovna grana 
provodnica. 


Kostur prirodnog oblika krošnje isti je kao i kostur krošnje u 
obliku piramide, samo su u svakom katu tri grane, a razmak 
katova je oko jedan metar. 


Jednogodišnji izbojak je ona grana koja izraste tijekom 
jedne godine. 


U proljeće voćka počne tjerati. To je prva snažna vegetacija. 
Većina voćaka ima i drugu snažnu vegetaciju, koja počinje 

u lipnju. Spretan će voćar iskoristiti to svojstvo dviju vegetacija, 
pa će na početku lipnja skratiti grane prvoga reda (ukoliko su 
dosegle povoljnu dužinu). Iz potkraćenih će grana potjerati 
tijekom druge snažne vegetacije grane drugoga reda koje će 

do jeseni odrvenjeti. 


Ponekad se kod voćaka javlja i treća snažna vegetacija, voćka 
obično i ponovo procvjeta. Otvorili su se cvjetni pupovi koji su 
se smjeli otvoriti tek sljedećeg proljeća. 

Ta se pojava događa ako je ljeto jako vruće, a nakon vrućine 

i suše padne obilnija kiša. 


Spomenuli smo da iz grana, skraćenih početkom lipnja, tjeraju 
novi izbojci. Grana koja je potkraćena za vrijeme vegetacije, 
nakon kratkog vremena tjera izboje iz vršnih pupova. 
Skraćujemo li granu potkraj svibnja, ili tijekom lipnja, istjerali 
će izbojci do jeseni odrvenjeti. Primjenjujemo li potkraćivanje 
kasnije izbojak ne stigne odrvenjeti do Zime pa se vršci smrznu. 
Izbojak može biti dugačak nekoliko milimetara, ali može 
dosegnuti i nekoliko metara. Dužina izbojaka ovisi o vrsti 

i starosti vočke, o količini hranjiva, klimi, vlažnosti tla... 

"Mlada voćka (iste vrste) imat će dulje izbojke od stare. 
Svaka vrsta voćke ima dugačke i kratke izboje. 
Sasvim kratki izboji, oni koji su istjerali iz grana 
trećega reda, zovu se plodne grančice. 


Istjera li dugi izbojak iz starog drveta, npr. na grani prvog 
reda ili iz debla, zove se vođeni izbojak. Vodeni izbojak nije 
rodan. Ako voćka tjera mnogo vodenih izbojaka, znači da 
nešto nije u redu. Uzrok tome može biti pogrešan rez ili 
loša ishrana. Kod starijih se voćaka vodeni izbojak može 
ostaviti da zamijeni propalu granu prvoga reda. 


Listovi 


List je dio voćke koji voćku hrani i pomoću kojeg voćka 
diše. Bez lista voćka ne bi mogla Živjeti. Iz ugljičnog 
dioksida, kojii iz zraka ulazi kroz puči u list, i vode, koju 
biljka upija korijenjem iz zemlje, nastaju, utjecajem sunčeve 
energije, u Zmcima lisnog zelenila škrob i škrobu slične 
biljne tvari. ' 


Budući da je uloga lista vrlo važna, list treba štedjeti. 
Što voćka ima više lišća to veću rodnost možemo očekivati. 
Zato pri prorjeđivanju krošnje moramo biti oprezni. 


Uklanjaju i reže se samo one grane koje smetaju razvitku 
drugih grana ili koje se međusobno taru. 


Preljerano prorjeđivanje nije dobro. 


Prije nego što počne rezati grane, voćar mora pažljivo 
pregledati voćku. Pokusi koji su provedeni u Americi 

s prorjeđivanjem krošnje, dokazali su da je neprorijeđena 
krošnja donijela 15-25% više plodova nego prorijeđena. 

To ne znači da krošnju ne smijemo prorjedivati, već da 
rezidba mora biti pravilna. Ako mladu voćku pravilno 
oblikujemo, kako smo to opisali kod oblika krošnje, veliko 
prorjedivanje ne će biti ni potrebno. 

Pupovi 


Pupovi se sastoje od malih listića i začetaka izboja (grane, lista 
ili cvijeta). Po vanjskom obliku pupa prepoznaje seje li pup 
lisni ili cvjetni. 

Lisni su pupovi uski 1 šiljasti, a cvjetni su odebljali i zaobljeni. 
Pupovi nastaju u zalisku, uz peteljku lista. Lisni pup ima mnogo 
sitnih listića koji obavijaju zametak izboja. 

Cvjetni pup ima nekoliko listića koji obavijaju začetak cvijeta. 
Cvjetni pup marelice i breskve ima samo jedan cvijet. 

Cvjetni pup trešnje, višnje i šljive ima više cvjetova. 


Osim dobro razvijenih lisnih i cvjetnih pupova, voćka ima još 
takozvane spavajuće pupove. Oni mogu na biljci ostati 
godinama da ne potjeraju. 

Da nema spavajućih, odnosno adventvnih pupova, koji izbijaju 
bez reda i na starijim dijelovima voćke, pomlađivanje voćaka ne 
bi bilo moguće. Pomlađivanje se sastoji u tome da se rezidbom 
vočke na staro drvo probude “spavajući“ pupovi. 


Svaki jaki rez stare voćke zapravo je pomlađivanje. 
Budući da su pupovi oblikovani već u jesen, svatko već tada 
može znati hoće li njegova voćka roditi ili ne. 


Prvi razvitak pupa počinje početkom prve snažne vegetacije, u 
proljeće. Prva snažna vegetacija traje do kraja lipnja. 

Njena dužina trajanja ovisi o vremenskim prilikama. Do kraja 
lipnja voćka je već oblikovala cvjetne i lisne pupove. 


Kako nastaje cvjetni pup? 


Cvjetni pupovi nastaju kad u građi pupa sudjeluju asimilati 
(ugljikohidrati) u suvišku, odnosno kad je kolanje hrane kroz 
voćku usporeno. Vidimo da mladoj voćki, koja još ne donosi 
rod, grane rastu gotovo okomito. Starija voćka, koja već rodi, 
ima položenije grane. Kolanje je sporije kroz vodoravnu, 
nego kroz okomitu granu. Voćar, koji želi ubrzati rodnost 
voćke, može oponašati taj prirodni proces tako da grane 
savije u vodoravan položaj. 

Cvjetovi 


Cvijet većine voćaka je potpun. To znači da cvijet ima sve 
dijelove: čašku, latice, vjenčić, tučak i prašnike. Tučak se sastoji 
od plodnice, vrata i njuške. U plodnici tučka nalaze se zameci 
sjemenke. Kad pelud sazrije kukci ga prenose na njušku tučka. 

. Peludni prašak na ljepljivoj njuški tučka proklije, te se kroz vrat 
tučka uvuče u plodnicu. Ovdje se spoji sa sjemenim zametkom, 
pa dolazi do oplodnje. Od plodnice tučka nastaje plod, 
au njemu sjeme. 


Pčele, u potrazi za slatkim nektarom, lete sa cvijeta na cvijet 

i tako na dlačicama svojih nogu prenose polen. Pčela obično 
posjećuje samo jednu vrstu voćke, onu na kojoj je počela 
sakupljati nektar. Ako se, naprimjer, jednog dana ,,odlučila“ 

za cvijetjabuke, letjet će toga dana s jednog stabla jabuke na 
drugo, neće prelaziti na druge vrste. Time je osigurana oplodnja. 
Smatra se daje mnogo veća korist od pčela kao posrednika pri 
oplodnji voćaka, nego ona koju pčele donose sabiranjem meda. 
Od svih kukaca, koji oprašuju cvjetove voćaka, pčela je 
najvažnija - u 75% slučajeva cvjetovi su oplođeni zahvaljujući 
vrijednoj pčelinjoj zajednici. 

Zato voćar mora biti i pčelar. Za jedno jutro voćnjaka dovoljni 
sujedan ili dva jaka pčelca. Budući da cvatnja traje relativno 
kratko potrebno je da pčele u to vrijeme obiđu svaki cvijet. 

Zato pčele ne smiju biti suviše udaljene od voćnjaka. . 

Najbolje je da se pčelci dva do tri tjedna prije cvatnje rasporede 
po voćnjaku. Pojedine vrste voćaka ne smiju biti suviše 
udaljene, jer na veću udaljenost prijenos peluda nije siguran. 
Udaljenost ne bi smjela biti veća od osamdeset metara. 

Pčele bi u voćnjaku morale biti razmještene tako da je udaljenost 
između dva pčelca najviše 100 m. 


Oplodnja je najuspješnija ako je cvatnja kratka. Zato je vrlo 
pogodno kad je u vrijeme cvatnje vrijeme lijepo, budući da 
kišovito vrijeme produžuje cvatnju i umanjuje oplodnju. Voćke, 
koje posjećuju pčele, brzo se oplođuju, ocvatu u kratko vrijeme. 
One druge cvatu osam do četrnaest dana duže. 


Mnoge se sorte voćaka ne mogu oploditi vlastitim peludom. 
Cvjetovi jabuke, kruške i trešnje ne mogu se oploditi sami. 
Zato pri sadnji voćaka moramo biti oprezni. Voćke koje se ne 
mogu oploditi vlastitim peludom zovu se autosterilne 
(samoneoplodne). Zato u voćnjak valja posaditi i sortu koja će 
oploditi autosterilnu sortu. : 


Neke se sorte ne mogu oploditi ni međusobno jer nemaju dobar 
pelud za oplodnju. Za takve se sorte kaže da su međusobno : 
neoplodne (intersterilne). 

Plodovi 


Nakon cvatnje uglavnom opadnu svi neoplođeni cvjetovi. 

Osim cvjetova često otpadaju i sitni plodovi (osobito kod jabuka 
i bresaka). Otpadanje plodova je veće i češće ako je tlo slabo. 
Stablo ne može hraniti prekobrojne plodove pa ih se mora 
riješiti. To se događa obično u lipnju kada stablo troši mnogo 
hrane i na vegetativni rast. 


Što stablo ima više lišća to su plodovi ljepši i razvijeniji. 

Ako su grane prerodne, plodovi neće dosegnuti svoju uobičajnu 
veličinu. U tom ih je slučaju dobro prorijediti. Prorjedivanjem 
plodova ne umanjujemo količinu prinosa, jer su oni koji ostaju 
ljepši i teži. 


Svaki plod dostigne na 
stablu stanovit stupanj 
zrelosti. Kad je potpuno 
zreo obično padne sa stabla. 
Mi, međutim, ne čekamo 
uvijek da plod potpuno 
sazrije. Kod ljetnog se voća 
zrelost za branje poklapa 

sa zrelošću za potrošnju. 
Zimsko voće, osobito 
jabuke i kruške, zrele su 
(za jelo) tek nakon dužeg 
ili kraćeg skladištenja. 

GNOJENJE 


M4 

Želimo li brati plodove oduzeto moramo vratiti voćki 

u obliku gnojiva. Slabo ,,hranjena“ voćka bit će kržljava 
i neotporna prema bolestima i štetnicima. 


Za dobar razvitak voćke tlo mora imati dovoljno dušika. 
Dušik pogoduje rastu i bujnosti stabla i u prvom je redu 
potreban za razvitak lista. Nestašica dušika u tlu opaža se po 
blijedozelenom i malom lišću, na kojem se često javljaju crne 
pjege. Izbojci su tanki i slabi. Kad manjka dušik, voćka 
donosi sitne plodove. 


Nestašica kalija ima slične posljedice kao i nestašica dušika. 
Prepoznaje se po tome što stablo ranije počinje gubiti lišće i 
to na vrhovima krošnje. Kalij utječe na stvaranje šećera u 
plodovima. Ako u tlu ima dovoljno kalija, plodovi su ljepši, 
življe su boje, ukusniji su i aromatičniji. Dovoljne količine 
kalija pridonose otpornosti stabla prema hladnoći, bolestima 
i štetnicima. 


Fosfor pospješuje dozrijevanje plodova i drva. Voćka sa 
dovoljnom količinom kalija i fosfora daje plodove koji se 
mogu dobro spremiti za zimu. Fosfor pogoduje stvaranju 
cvjetova i sjemena, te povisuje plodnost voćaka. 


Kalcij (vapno) olakšava kolanje šećera u voćki. Kalcij je zato 
važan za povećavanje rodnosti voćke. On također pomaže 
gradnji zdravog drva, otpornog prema smrzavici. Ako u tlu 
nema dovoljno kalcija, koštičavo voće uopće ne uspijeva. 
Osobito se kod bresaka javlja smolotočina. 


Za gnojenje voćaka najvažnije je gnojivo stajski gnoj. 
Najbolji je onaj dobiven od rogatog blaga. i 

Osim stajskog gnoja dobarje i kompost. 

Dobar, zreo kompost je, zapravo, najbolja zamjena 
za stajski gnoj. ' 

Zrelim se kompostom može gnojiti u svako doba. 


Ako nemamo dovoljno stajskoga gnoja ili komposta, tad je | 
najbolje da voćnjak gnojimo zelenom gnojidbom. Zeleno se ,. 
gnojenje sastoji u tome da se određen usjev plitko zaore 1 


(ukopa) kad je u punoj cvatnji. Za zeleno gnojenje koristimo 
biljke iz porodice mahunarki (grašak, grah, grahoricu, soju, 
lupinu i dr.). Zelenom gnojidbom tlo opskrbljujemo 
(uglavnom) dušikom i humusom. 


kk 


Razvojem biološke poljoprivrede pored komposta, stajskog 
gnojiva i zelene gnojidbe, uvode se i neka druga gnojiva 
organskog porijekla (kameno brašno, koštano brašno, 
samljeveni govedi rogovi, krvno brašno i dr.). 


Preporuča se dodavanje drvenog pepela koji ima relativno 
visok sadržaj fosfornih kiselina, te važnih minerala, kalija 
i kalcija, a bogat je i elementima koji dolaze u tragovima. 
Izaziva lužnatu reakciju i tako pomaže neutralizaciji 
kiselih tala. 

NJEGA STARIH, ZAPUŠTENIH 
VOĆNJAKA 


Stari, zapušteni voćnjaci pokriveni su gustim travnim 
pokrovom. Nasadi su obično pregusti, a donje grane izumiru. 
Rodnost je voćaka obično slaba. Prvi posao kod 
»Oživljavanja“ starog voćnjaka je prorjedivanje. 


Moramo izbaciti sva suvišna, stara, kržljava, pregusto 
posađena stabla. Stabla koja smo ostavili u voćnjaku treba 
očistiti od lišajeva i mahovine, suhe grane odrezati, a 
predugačke skratiti. 


Ukoliko je voćka slaba i kržljava, treba je pomladiti. 
Pomlađivanje se vrši oštrim rezom u krošnju. 


Tlo u starim voćnjacima trebati će, gotovo uvijek, 
»Otkiseliti“. Da voćnjk ima kiselo tlo vidi se po tome što 
je ono obraslo mahovinom i lišajevima. Otkiseljavamo ga 
dodavanjem vapna, u obliku vapnene prašine: 


oko 1 kg pom". Vapnom gnojimo samo za suha i lijepa 


vremena. Najbolje u dva navrata, tako da jedan kilogram 
razdijelimo u razmaku od 14 dana. 


Nakon što smo posipali vapnenu prašinu pod krošnjama 
(osobito pod vanjskim rubom krošnje) vapno ćemo plitko 
ukopati. U jesen (iste godine) voćnjak ćemo obilno pognojiti 
stajskim gnojem. 

Cišćenje starih voćaka 


Čišćenje grana kod jezgričavih vrsta voćaka (jabuka, kruška) 
obavlja se obično nakon obilnog uroda, tj. svake druge-treće 
godine. Pritom je dobro držati se sljedećih pravila: 


* Režu se najdoljnje grane koje toliko vise da smetaju 
slobodnom prolaženju. 

* Skraćuju se grane koje rastu u krošnje susjednih stabala. 

* Odstranjuju se vodeni izboji. 


* Izrezuju se sve imele (s korom) i rana se premazuje 
voćarskim voskom. 


* Odstranjuju se grane koje rastu u obliku metle, rana se 
premazuje. 


* Režu se sve bolesne i suhe grane. 


* IZravnavaju se (ukoliko je to moguće) i učvršćuju sva 
koso rastuća stabla. 


* Debla se čiste od mahovina i lišajeva. 

* Odrezuju (skraćuju) se sve grane koje se dodiruju ili 
križaju. 

* Plodne se grančice pomlađuju tako da na njima ostaje 
samo 4-5 pupova. 

Pomlađivanje starih voćaka 


Pomladivanje voćaka podrazumijeva radikalniji rez krošnje, 
što pospješuje rast novih izbojaka. Pomlađujemo onda kada 
su korijen i deblo još u dobrom stanju, a krošnja ne daje urod 
kakav bismo željeli. 


»Simptomi“ koji upozoravaju na to da voćku valja pomladiti: 


* Vočkaje ,iznemogla“, plodovi su sitni, produljnica je kratka 
(ispod 30 cm), plodne grančice su slabe. 

* Krošnja je slabo razvijena i zapuštena, grane su duge, 
gole i sa čuperkom grančica na vrhu. 

* Grane previše vise. 

* Deblojeu usporedbi s krošnjom slabo razvijeno. 

* Vrh se suši, pojavile su se bolesti. 

* Voćkaje jako oštećena od tuče i ledoloma. 


* Krošnje susjednih stabala međusobno se dodiruju i više se ne 
mogu razvijati u širinu. 


Kod jakog pomlađivanja skraćujemo glavne grane krošnje na 
jednu trećinu njihove duljine. 

Kod srednjeg pomlađivanja glavne se grane skraćuju na 
polovicu dužine. 

Kod blagog pomlađivanja glavne grane skratimo za trećinu 
njihove dužine. 

Uspjeh pomlađivanja dobrim dijelom ovisi o plodnosti tla. 
Stabla do 40 godina starosti mogu se rezati jače, ona starija 
tek blago. 

Jabuke se mogu pomladiti do 40 godina; rano-rodne sorte, kao 
Zlatna zimska parmenka, samo do dvadesete/dvadesetpete 
godine. 
Kruške se mogu pomladiti i precijepiti do 60 godina. 

Šljive i bardaklije mogu se pomlađivati u desetoj, petnaestoj 
i dvadesetoj godini. 

Kod pomlađivanja sve se grane režu tako da voćka dobiva 
pravilan oblik. Odrezane grane mogu imati i do 10 cm 
promjera. Rez mora biti okomit, kako bi rane bile što manje. 
Rane valja nakon rezidbe zagladiti nožem i premazati 
voćarskim voskom. ' 
Godinu dana nakon pomlađivanja krošnju valja prorijediti. 
Mladice koje će služiti kao produžetak grane, ostavljaju se 
slobodno rasti, one druge skraćuju se na četiri pupa. U trećoj 
godini postupa se kao sa oblikovanim krošnjama, odstranjuju 
se nepotrebne grane. 


Precjepljivanje 


Pomlađivanje voćke je dobra prilika i za precjepljivanje stabala 
koje ne daju plodove osobite kakvoće ili slabo rode. | 

Ako se budemo pridržavali sljedećih pravila precjepljivanje 

će biti uspješnije: 

* Grane se režu neposredno prije precjepljivanja. 


* Veća se stabla moraju cijepiti ranije u proljeće, s većim brojem 
plemki. 


* Grana koju cijepimo ne smije biti deblja od 10 cm. Ako je 
grana deblja, onda je bolje cijepiti na jednoj sporednoj grani. 


* Raspored cijepova mora biti u skladu s oblikom krošnje. 

* Deblje grane valja cijepiti s 2-3 plemke. 

* Kako bismo spriječili lomljenje cjepova i mladica, valja 
pričvrstiti zaštitne štapiće. 

*_Cijepi se u procjep, postrani procjep ili u trokut. 


* Ljeti treba mladicu privezati, glavna mladica ostaje netaknuta, 
ostale valja pincirati. U drugoj godini ostavljaju se produljenice 
nerezane, dok se sve druge režu na četiri pupa. 


* Zacijepljenje uzimamo plemke s rodnih sorata i s rodnih, 
zdravih stabala, koje moraju biti srodne sa sortom koju 
precjepljujemo. 

RAZMNOŽAVANJE VOĆAKA 


Sj etvom sjemena, uglavnom, ne možemo proizvesti 
kvalitetno voće, čak i ako smo zasijali sjeme najplemenitijeg 
ploda. Velika većina voća ne prenosi svoja svojstva 
sjemenom, pa ćemo, naprimjer, iz sjemena naj finijih vrsti 
jabuka u većini slučajeva dobiti voćkice sa svojstvima 
sličnima divljoj jabuci. Tako je i sa drugim vrstama voća. 
Kako bi se plemenito voće ipak moglo raznožavati, čovjek je 
našao način da na divljaci, dobivenoj iz sjemena, uzgoji 
plemenitu voćku. Odreže se grančica s plemenite voćke 

i spoji s divljakom - postupak nazivamo cijepljenjem. 


Ako je cijepljenje uspješno, plemenita grančica sraste 


s divljakom, razvija se i daje ,,plemenit“ plod. Divljka služi 


samo svojim korijenom, pribavlja voćki hranjiva iz tla. 


Ona je podloga (na kojoj se uzgaja plemenita voćka). 


Vremenom su voćari počeli uzgajati podloge i od 
zakorijenjenih grančica (vegetativno razmnožavanje). 


Korijenje voćkice poraslo iz sjemenke snažno je i trajno. 
Zato je i rast voćke ucijepljene na sjemenjak bujan i voćka 
je dugoga života. Vegetativno uzgojene podloge imaju pliće 
i slabije korijenje i imaju mnogo kraći životni vijek. 
Podlogu ćemo izabrati u ovisnosti o tome koju vrstu i sortu 


voćke želimo uzgojiti. Izbor podloge ovisit će također o tlu 
i načinu uzgoja: 


* Za podlogu jabuke, trešnje, višnje i kruške najprikladnije 
su divlje voćke. 

* Dunju možemo cijepiti na sjemenjak divlje kruške, ako 
želimo bujniji grm, a za uzgoj manjeg grma cijepimo 
dunju na glog. ' 

* Za uzgoj manjih stabala trešanja i višanja cijepimo plemke 
na rašeljku (Prunus mahaleb). 

* Breskve koje ćemo uzgajati na plodnim tlima cijepimo na 
sjemenjak vinogradarske breskve, a na lakim, suhim i 
mršavijim tlima na sjemenjak gorkog badema. 


* Marelice cijepimo na sjemenjak marelice (za laka 
duboka tla), a na sjemenjak gorkog badema za kamenita, 
vapnena tla. 

*. Masline cijepimo na sjemenjak divlje masline (za slabije, 
kamenito tlo), a za plodnija tla razmnožavamo maslinu iz 
korjenovih izdanaka. 


*. Vegetativno (pomoću izdanaka) razmnožavamo šljive i 
smokve. 


Sjemenjake možemo sjetvom sjemena proizvesti sami. 
Ovisno o tome koju vrstu voćke želimo cijepiti sakupit ćemo 
sjemenke divlje trešnje, jabuke, kruške... 


Budući da sjemenkama voćaka klijavost traje relativno kratko 
vrijeme moramo paziti na to kako ćemo spremiti u jesen 
sakupljene sjemenke do sjetve sljedećeg proljeća. 


Stratificiranje je postupak čuvanja sjemena preko zime u 
navlaženom pijesku ili piljevini. U glineni lonac ili drveni 
sadnuk stavlja se naizmjenično sloj pijeska (2-3 cm) i red 
sjemenki. 


U proljeće se sjeme sije na vrtne gredice, u jarčiće, 
međusobno udaljene oko 20 cm, na dvostruku-trostruku 
dubinu debljine sjemenki. 


Pikiramo (presađujemo) samo jabuke i kruške, onda kad 
mlade biljčice dobiju dva-tri listića (razmak 10x20 cm). 
Ostale voćke presađujemo tek nakon cijepljenja. 


Cijepljenje (kalemljenje) 


Zelimo li sami uzgojiti voćne sadnice, podlogu moramo 
oplemeniti. Oplemenjujemo ju u proljeće ili u jesen. 
Oplemenjivanje vršimo okuliranjem, cijepljenjem pod koru, 
cijepljenjem na isječak, sedlastim cijepljenjem, cijepljenjem 
na raskol, običnim spajanjem, te spajanjem na jezičac. 


Voćke se okuliraju na 1j erajući PUp u proljeće, kako bi 
plemka potjerala još iste godine, ili na spavajući pup u jesen, 
kako bi plemka potjerala tek sljedeće godine. 


Za proljetno okuliranje plemke valja uzimati još zimi, za 


vrijeme mirovanja vegetacije. Plemke se čuvaju na hladnom 
mjestu, u pijesku. Proljetno okuliranje obavlja se kad je 
podloga u soku, kad počinje prva snažna vegetacija. 


Okulira se na sljedeći način: u podlozi se napravi rez 

u obliku velikoga slova T. Rez mora dopirati do drveta, 

u suprotnom se kora ne može odljuštiti. Kad smo načinili rez, 
odljuštimo koru. Nakon toga odrežemo oko (pup) plemke. 
Pritom se mora paziti na to da se zasiječe što manje drva. 
Rez nipošto ne smije dopirati do srži, jer se u tom slučaju pup 
neće primiti. Tada se umetne pup plemke u T zarez na 
podlozi tako da pup ostane izvan kore. Važno je da 

kora plemke ne dođe preko kore podloge. Tako umetnuti 

pup čvrsto se zaveže likom (cijepljarskom gumicom). 


Vezati se mora čvrsto, jer se u suprotnom rana može 

rastvoriti i prijem nije siguran. Pup će početi tjerati već | 
nakon nekoliko dana. Ubrzo nakon toga popušta se i liko 
kako se ne bi urezalo u podlogu. (Opaska: u poljoprivrednim 

apotekama danas se mogu kupiti specijalne gumice 

namijenjene toj svrsi.) 

Voćka se obično okulira na spavajući pup, u jesen prije 
prestanka vegetacije, dok je podloga još u soku. 


Prije okuliranja s podloge se odstrane sve postrane grančice 
do visine 20 cm. Plemke se uzimaju od jednogodišnjih 
grančica. Plemki se prikrati vrh i odrežu se listovi, a ostave 
samo lisne peteljke. Tako priređena plemka zamota se 

u vlažnu krpu. 


Kad se okulira veći broj biljaka uzme se samo onoliko 
plemki koliko se može završiti za jedan sat, a druge se 
ostavljaju u vlažnoj krpi, u hladovini. Postupak pri ovom 
okuliranju isti je kao i u proljeće, samo što sada pup ima 
peteljku, pa je lakše raditi. Je li se plemka primila možemo 
vidjeti već nakon nekoliko dana. Kad se peteljka dotakne 
prstom morala bi otpasti. U slučaju da se pup nije primio, 
peteljka se drži čvrsto. 

RAZMAK, VRIJEME I NAČIN 
SADNJE 


Razmak sadnje 


Kod nas se još uvijek premala pozornost posvećuje razmaku pri 
sadnji voćaka. Vočke se obično sade pregusto. Mnogi budući 
vlasnici voćnjaka griješe jer nemaju predstavu o tome kako 

će izgledati njihov voćnjak kad se voćke potpuno razviju. 

Ne smijemo se dati zavarati time što se novi nasad čini 

suviše praznim. 

(U međuprostorima možemo uzgajati druge biljne kulture, 
jedino moramo paziti na to da ne oštetimo voćkama korijen.) 
Kod preguste sadnje korijenje se voćaka isprepliće i bori 

za hranjiva i vlagu u tlu. Pregusta je sadnja osobito štetna na 
siromašnom i suhom tlu. Razmak sadnje ovisi o klimi, tlu, 
veličini krošnje, podlozi, načinu uzgoja, vrsti i sorti. Važnu 
ulogu pri određivanju razmaka ima i položaj. Na brežuljkastim 
terenima s blagim nagibom razmak može biti manji nego 

na ravnim plohama. 


Stablašice sadimo na razmak: 
* jabuka, kruška, kajsija, trešnja: 7-12 m 


* breskva, višnja, dunja, šljiva: 5-8 m 

Vrijeme sadnja 


Sadi se uvijek u doba mirovanja vegetacije, dakle od padanja 
lišća u jesen, pa sve do počelka vegetacije u proljeće. 

U mnogim krajevima i u nekim godinama moguće je saditi 

od jeseni, tijekom cijele zime, sve do proljeća. U krajevima, 
u kojima je jesen kratka, sadimo u proljeće, prije početka 
vegetacije. U krajevima, gdje je jesen duga, i u godinama kad 
je jesen lijepa, bolje je saditi u jesen, nego u proljeće, 

ali svakako prije nastupa zime, kako bi se voćke do zime 
mogle ukorijeniti. 


Način sadnje 


Prije sadnje mladoj je voćki potrebno odrezati sve ozlijeđeno 
korijenje i to iza ozlijeđenog mjesta. Trulo ili suho korijenje 
režemo također do zdravog mjesta. Rez je najmanji ako je 
nož kod rezanja položen okomito na smjer korijena, tako 

da odrezano mjesto dobije oblik kružnice. Ako voćkica nema 
razvijeno korijenje (što nije dobro!) rez mora biti nešto jači, 
kako bi se ponukalo korijen na stvaranje novih korjenčića. 


Kad smo korijen priredili za sadnju, potapamo ga u žitku 
smjesu ilovače i kravlje balege, čemu dodajemo nešto 
drvenog pepela. Nakon toga korijen posipamo dobrom 
vrtnom zemljom ili zrelim kompostom. 


Voćke sadimo na istu dubinu na kojoj su bile i u rasadniku, 
tj. do korjenova vrata. Sadnja mora biti čvrsta, ali pritom 

ne smijemo ozlijediti sine korjenčiće. Da bismo zemlju 
učvrstili dovoljno je za vrijeme sadnje nad korijenom lagano 
utiskivati vrhom stopala. Ako sadnica uđe preduboko 

u zemlju, ne smijemo je izvlačiti, već pažljivo otkopati, 
izvaditi i ponovo posaditi. 


Nakon sadnje gnojimo površinski, zrelim stajskom gnojem 
ili kompostom i zalijevamo ustajalom vodom. 

Kod jesenske sadnje ne režemo nadzemni dio sadnice. 

Rez obavljamo tek u proljeće, kad prode opasnost od 
smrzavanja krošnje. 


Kakve moraju biti voćne sadnice? 


Najbolje je presađivati jednogodišnju sadnicu. Što je sadnica 
mlađa to se lakše i brže oporavlja od stresa i prilagođava 
novim životnim uvjetima. 


Najveću pozornost valja posvetiti korijenu. Dobra sadnica 
mora imati mnoštvo korjenčića i korjenovih dlačica. 

I nadzemni dijelovi moraju izgledati dobro. Stabalce mora 
biti ravno, snažno, sa zdravom i glatkom korom. Mjesto gdje 
je sadnica cijepljena mora biti u tijeku zacjeljenja. Sadnice iz 
rasadnika, sa kojih u jesen lišće nije otpalo samo, nisu dobre. 
One nisu mogle skupiti rezervnu hranu, pa se uglavnom 
lošije razvijaju. 

Zlatna z. parmenka_ X dobar 


JABUKA 


Jabuci najbolje prija poluteško brežuljkasto tlo. Položaj 
također ima utjecaj na dobar razvitak. Istočni, zapadni i 
sjeverni položaji su naročito dobri za uzgoj jabuke. Pritom 
treba paziti na to da se na sjeverne padine sade sorte otpornije 
na hladnoću. Ono što smo spomenuili vrijedi općenito za 
jabuke. Međutim svaka sorta ima i svoje specijalne zahtjeve 

s obzirom na tlo, podneblje, rez, uzgoj, otpornost i drugo. 


Evo nekoliko dobrih sorti koje se kod nas uzgajaju (1950.): 





Vrijeme 
SORTA dozrijevanja Pelud Tlo 





Bjeličnik VII-VIII dobar srednje teško 





lj 


Božićnica XI dobar srednje teško 





Kanada X loš srednje teško 





Šarlamovski VIII dobar lako 





srednje teško 

Zanimljiva je pojedinost da se različite sorte jabuke znatno 
razlikuju po sadržaju vitamina C. Sadržaj tog važnog vitamina 
ovisi i o mnogim drugim činiteljima, a najviše o družini i na- 

činu skladištenja. Prema nekim mjerenjima sadržaj vitamina C 
na 100g za različite sorte iznosi: 


SORTA 





















* Ananas 






Jonathan 














(Izvor: ERNTE, Biologischer Obstbdu fiir den Gartenbesitzer, Graz, 1994.) 

Zwerg-Pfirsichbaum 'Bonanza' 
Nr. 2960-09 
| Pro Stuck 299,- 


oz 9986.- 939.-, 





























Pfirsiche fir die Terrasse! % 
Ova MINI stabalca jabuka i 
bresaka, koje Bakker Holland 
nudi u jednom austrijskom 
katalogu, prošla su temeljitu 
dp  339_ kemijsku i genetičku , obradu“, 
Ž : kako bi i oni ljudi koji ne 
230 478 429,- b rpajsšainate 
posjeduju vrtove mogli 


[EI Zwerg-Apfelbaum 'Garden Sunred' uzgajati ,, voćke“. 


aa 


A Miš. i 
4 Zwerg-Apfelbaum 'Garden Sunred* 

















U istom se katalogu nude i MINI stabalca trešanja, te MAXI jagode, 


pod trgovačkim nazivom ,, Gigantella Maxim“. 

KRUŠKA 


Kruška može dobro uspijevati i u toplijim predjelima, ondje 
gdje jabuka ne uspijeva, jer je suviše toplo. Ujedno kruška 
uspijeva i u hladnijim područjima. Glavni korijen kruške, 
ukoliko je cijepljena na sjemenjak, divljačicu, dopire mnogo 
dublje u tlo nego korijen jabuke. 


Kruška stablašica uzgaja se u prirodnom obliku i u obliku 
piramide. 


Za kruške vrijedi, što se tiče oplodnje isto što i za jabuke. 

I kod njih moramo paziti da zajedno sadimo sorte koje se 
međusobno oploduju. Dok među jabukama ima dosta kasnih 
jesenskih i zimskih sorata, većina sorti krušaka dozrijeva ljeti 
ili u jesen. Mnoge zimske sorte kod nas ne sazore ako je kratka 
jesen zato valja biti oprezan pri izboru zimskih sorata. 


Popis nekih starih sorata kruške: z 


Vrijeme 
SORTA dozrijevanja Pelud Tlo 
Angulemka X dobar srednje teško 





Dobra Vjekoslava IX loš lako 





Kiferova XI dabar svako tlo 





Kleržo IX dobar 






Viljamovka IX dobar = srednje teško 





38 


>. 


ŠLJIVA 


Kod nas je najraširenija i najkvalitetnija šljiva bistrica. 

Šljiva zahtijeva plodno, bar 30 cm duboko tlo jer joj korijen ne 
prodire duboko. Šljivu bistricu najbolje je razmnožavati 
izdancima. Razmnožava se tako da se izaberć stablo koje je 
uzgojeno izdankom (ne ono cijepljeno na podlogu) i ozlijedi mu 
se korijen. Ozlijeđeni će korijen pustiti izdanke koje u jesen 
presađujemo na stalno mjesto. Ukoliko imamo izdanke od više 
matičnih stabala, dobro ih je precijepiti, kako bismo imali 
jednolične plodove. 

Šljive uzgajamo u prirodnom obliku i u obliku piramide. 


Neke stare sorte šljive: 


Suho (S) 


Vlažno (V) Vrlo toplo (Vi) 

Lako (L) | Toplo (T) 

Srednje (Sr) Sred. toplo (St) Zaštićen (Z) 

Teško (T) Illadno (H) Otvoren (O) 
SORTA TLO PODNEBLJE POLOŽAJ 


Santa Roza 





Viktorija S-V-L-Sr T-St Z 






Zuta Mirabela S-L T-St O 
(Gospodarski priručnik, Zagreb, 1950.) 


39 


8 


TREŠNJA I VIŠNJA 


Trešnja i višnja uspijevaju na području cijelog umjerenog 
pojasa i jedini im je zahtjev da ne smije biti ni u tlu ni u 
zraku previše vlage. Bolje uspijevaju na zapadnim i 
sjevernim položajima nego na južnim i istočnim. Podnose 
vjetar i niske temperature. Ne podnose teška, nepropusna tla 
ali uspijevaju u pjeskovitom i kamenitom tlu ako ima nešto 
plodne zemlje. Rodnost počinje u desetoj godini, a puna 
rodnost u petnaestoj i traje oko 45 godina. Trešnje mogu 
postići starost četrdeset do pedeset godina. 


Podjela i popis nekih starih sorata» 





Mekane (srcolike) trešnje: 


Rana crvena, Rana svibanjska, Crna koburška, Eltonova, 
Crni orao, Volovsko srce 


Hrustavke (trešnje sa tvrdim mesom): 


Hadelfingerska, Napoleonova, Princeskinja, Krupno srce, 
Buttnerova žuta, Denisova žuta 


Slatke višnje i staklenjače: 


Svibanjska crvena, Svibanjski vojvoda, Carica Eugenija, 
Kraljica Hortenzija 


Višnje i amarele: 
Španjolska višnja, Kraljevska amarela, Balkanska višnja, 
Lotova, Veliki Gobet 


(Gospodarski priručnik, Zagreb, 1953.) 

BRESKVA 


Breskva uspijeva u krajevima s vinogradarskom klimom. 
Od davnina su se kod nas uzgajale breskve po vinogradima 
iz sjemena. U hladnijem podneblju treba zaštitu pa se sadi 
duž zidova, u špalirima, okrenutim prema jugoistoku. 
Breskva traži toplo podneblje ali i dovoljno oborina 
(godišnje 600-800 mm). 

Tlo mora biti plodno, duboko i rahlo, jer ne podnosi vlažno 
zbito tlo i podzemnu vodu. Uspijeva na šljunkovitom 

i svježem pjeskovitom tlu (ako je tlo dovoljno duboko), 

u ilovastom sa dovoljno vapna i na propusnom laporu. 
Rodnost nastupa već u trećoj, a puna rodnost u šestoj godini 
i traje do petnaeste ili dvadesetipete godine starosti. 
Breskva na šljivi doživi starost oko petnaest, a na sjemenjaku 
oko dvadesetpet godina. 


Podjela i popis nekih starih sorata: 


Breskve: 

Magdalena crvena, Elberta kasna, Minjon krupna, 

Kraljica voćnjaka, Bobonovijer 

Breskve i durancije: 

Majski cvijet, Amsden, Cumberland, Unneeda, Triumf, 
Admiral Dewey, Karman, Elberta rana, Hale, Red Bird, 
Riverova rana 

Gole breskve: 

Galopin, Lord Napier, Pitmasto narančasta, Padovanka žuta, 
Ljubičasta muškatna 


Kasne breskve: 
Ballet, Salwey 


(Gospodarski priručnik, Zagreb, 1953.) 

MARELICA 
Marelica uspijeva kao stablašica u svim krajevima gdje raste 
vinova loza, a kao špalir uz zidove i u krajevima pšenične 
klime. Traži toplo suho poneblje bez velikih temperaturnih 
promjena u proljeće. Marelici je dovoljno 400-600 mm 
oborina godišnje. 
Tlo mora biti duboko propusno i suho. Uspijeva i u 
vapnenom, šljunkovitom i pjeskovitom tlu, ako je dovoljno 
duboko i plodno. U teškom, zbitom, plitkom i vlažnom tlu 
kratkog je vijeka. 
Rodnost počinje u četvrtoj, puna rodnost u osmoj godini i 
traje u povoljnim prilikama dvadeset do dvadesetpet godina. 


Neke stare sorte marelice: 


Aleksandrinska, Liabaud, Montgame, Meksiko, Mađarska 
najbolja, Rimska, Kraljevska, Krupna rana prava, Holandska, 
Luizet, Sirijska, Ambrozija, Holubova 





DUNJA 


Dunja je porijeklom s Bliskog istoka. Najbolje uspijeva na 
jugoistočnim obroncima i na otvorenim položajima. Zapadni 
i sjeverni položaji nisu podesni, jer ne podnosi hladno 
podneblje. Podnosi velike vrućine ako je tlo dovoljno duboko 
i svježe. Tlo mora biti rahlo. Dunja ne podnosi ni teško ni 
vapnenasto tlo. 
Rodnost počinje u petoj godini, a puna rodnost u desetoj 
godini starosti i traje oko dvadesetpet godina. Doživi starost 
od tridesetpet do četrdeset godina. 

OSKORUŠA 


Oskoruša je sredozemno-srednjeeuropska vrsta drveća koja 
najradije raste pojedinačno u toplijim hrastovim šumama. 
Kod nas najviše u submediteranskom i primorskom području. 
Kultivirala se zbog malih kruškolikih plodova, koji su zreli 
onda kad im u rujnu ili listopadu posmeđi kožica. 

Od plodova se pripremala rakija, kompot, pekmez, a to se 
visoko stablo lijepih listova uzgajalo i u ukrasne svrhe. 





»Jabuka u nemilosti« ,, ukradena “ je iz ,, Casopisa za kulturu“, broj 5/6 
(1/2, 1994); izdavač SC PRESS, Zagreb, 1994. 

U okviru odgojno-obrazovnog projekta 
Obnova tradicijskoga obiteljskog gospodarstva, 


SADRŽAJ 


UVOD Hrvatskog centra ZNANJE ZA OKOLIŠ, Zagreb, 
ili tiskani su sljedeći naslovi: 
Kako se promijenila moja ulica! 3 
ODGOVARAJUĆA KLIMA B. Papeš-Mokos, I. Krpina: = Jabuka (uz Dan jabuke) 
- preduvjet za uspješan uzgoj voća 6 B. Papeš-Mokos:  Starinsko cvijeće 
i ljekovito bilje 
GRAĐA VOČKE 9 | : J J 

Deblo 11 pasmine domaćih životinja 

